OpenLLM-France/wikimedia huggingface dataset:
# Campionat d'Europa de corfbol

El Campionat d'Europa de corfbol és una competició esportiva de seleccions nacionals de corfbol, creat l'any 1998. Està organitzada per Federació Internacional de Corfbol i va disputar–se cada quatre anys entre 1998 i 2014, quan va començar–se a disputar cada dos. El nombre de participants ha variat al llarg de la història entre 8 i 16. La selecció catalana va debutar a la segona competició que es va disputar a Catalunya entre el març i abril de 2003, ocupant la setena posició.
La dominadora absoluta de la competició són els Països Baixos que ha guanyat totes les edicions disputades fins ara, mentre que la millor posició aconseguida per la selecció catalana va ser la medalla de bronze a l'Europeu de 2016.

## Historial

* En negreta = Selecció campiona
| Edició | Any | Final | Final | Final | Medalla de bronze | Medalla de bronze | Medalla de bronze | Seu |
| Edició | Any | Campió | Res. | Subcampió | 3r lloc | Res. | 4t lloc | Seu |
| I | 1998 | Països Baixos | 26–13 | Bèlgica | Portugal | 16–13 | Txèquia | Portugal |
| II | 2002 | Països Baixos | 15–9 | Txèquia | Bèlgica | 29–9 | Alemanya | Catalunya |
| III | 2006 | Països Baixos | 25–14 | Bèlgica | Txèquia | 16–15 | Alemanya | Hongria |
| IV | 2010 | Països Baixos | 25–21 | Bèlgica | Txèquia | 18–11 | Alemanya | Països Baixos |
| V | 2014 | Països Baixos | 32–20 | Bèlgica | Portugal | 22–14 | Anglaterra | Portugal |
| VI | 2016 | Països Baixos | 27–14 | Bèlgica | Catalunya | 16–12 | Portugal | Països Baixos |
| VII | 2018 | Països Baixos | 21–8 | Alemanya | Portugal | 20–19 | Bèlgica | Països Baixos |
| VIII | 2021 | Països Baixos | 21–17 | Bèlgica | Alemanya | 13–11 | Anglaterra | Bèlgica |

## Medaller

| # | Nació | Medalla d'or | Medalla d'argent | Medalla de bronze | Total |
| 1 | Països Baixos | 8 | 0 | 0 | 8 |
| 2 | Bèlgica | 0 | 6 | 1 | 7 |
| 3 | Txèquia | 0 | 1 | 2 | 3 |
| 4 | Alemanya | 0 | 1 | 1 | 2 |
| 5 | Portugal | 0 | 0 | 3 | 3 |
| 6 | Catalunya | 0 | 0 | 1 | 1 |

## Referències

* ↑ «Campionat d'Europa de corfbol». Enciclopèdia de l'esport català. Barcelona: Grup Enciclopèdia Catalana.
* ↑ «Històric bronze del corfbol català i primera medalla de Catalunya». El Nacional, 30-10-2016. [Consulta: 23 octubre 2020].

## Enllaços externs

* Federació Internacional de Korfbal
# Ateneu de La Laguna

L'Ateneu de La Laguna és una entitat cultural situada al municipi de San Cristóbal de la Laguna (Tenerife), situat a la Plaça de la Catedral de La Laguna. La seva fi principal és el de la protecció i divulgació de la cultura i la defensa de la llibertat de les illes Canàries.
L'Ateneu de la Laguna fou fundat al novembre del 1904 pel poeta José Hernández Amador, que va exercir la seva presidència, juntament amb altres personalitats de la vida cultural canària com a membres de la seva Junta Directiva. En la seva acta fundacional, apareixen noms com els de Leoncio Rodríguez; Adolfo Cabrera Pinto; Benito Pérez Armas; Patricio Estévanez i Murphy.
En la seva història, destaca l'incident de 1907 en el qual va onejar en la façana de l'Ateneu la Bandera de l'Ateneu de la Laguna; una bandera blava i blanca amb el qual es volia expressar el malestar que sentia l'arxipèlag per l'abandó que sofria per part del Govern Central. Aquesta seria la primera vegada en la que apareixien els estels en una bandera que pretenia identificar Canàries. La bandera era un llenç blau en el qual disposaven set estels de color blanc, distribuïdes segons la posició en la qual es troben les set illes.

## Referències

* 1 2 3 Tenerife, Raúl Sánchez | S/ C. de. «Una historia de 115 años de cultura, libertad y tolerancia» (en castellà), 05-10-2019. [Consulta: 30 desembre 2024].
* ↑ «Historia», 20-10-2009. [Consulta: 30 desembre 2024].
* ↑ «Indice», 27-10-2009. [Consulta: 30 desembre 2024].
# Copa d'Europa de futbol 1984-85

La Copa d'Europa de futbol 1984-85 fou l'edició número trenta en la història de la competició. Es disputà entre el setembre de 1984 i el maig de 1985, amb la participació inicial de 32 equips de 32 federacions diferents.
La competició fou guanyada per la Juventus a la final davant del Liverpool. La final, però, va estar marcada per la mort de 39 seguidors (la majoria italians) en el que s'anomenà desastre de Heysel. Com a resultat d'aquests fets es prohibí els clubs anglesos de participar en les competicions europees durant cinc anys i el Liverpool durant sis.

## Primera ronda

| Equip 1 | Global | Equip 2 | Anada | Tornada |
| Ilves | 1-6 | Juventus | 0-4 | 1-2 |
| Grasshopper | 4-3 | Budapest Honvéd | 3-1 | 1-2 |
| Vålerenga | 3-5 | Sparta Praga | 3-3 | 0-2 |
| Labinoti Elbasan | 0-6 | Lyngby | 0-3 | 0-3 |
| Bordeaux | 3-2 | Athletic Club | 3-2 | 0-0 |
| Dinamo Bucarest | 5-3 | Omonia | 4-1 | 1-2 |
| Levski-Spartak | 3-3¹ | Stuttgart | 1-1 | 2-2 |
| Trabzonspor | 1-3 | Dniprò Dnipropetrovsk | 1-0 | 0-3 |
| Aberdeen | 3-3² | Dynamo Berlin | 2-1 | 1-2 |
| Austria Viena | 8-0 | Valletta | 4-0 | 4-0 |
| Lech Poznań | 0-5 | Liverpool | 0-1 | 0-4 |
| Estrella Roja de Belgrad | 3-4 | Benfica | 3-2 | 0-2 |
| Avenir Beggen | 0-17 | IFK Göteborg | 0-8 | 0-9 |
| ÍA | 2-7 | Beveren | 2-2 | 0-5 |
| Feyenoord | 1-2 | Panathinaikos | 0-0 | 1-2 |
| Linfield | 1-1$^3$ | Shamrock Rovers | 0-0 | 1-1 |
¹ Levski-Spartak passà a la segona ronda per la regla del valor doble dels gols en camp contrari.
² Dynamo Berlin passà a la segona ronda en vèncer als penals.
$^3$ Linfield passà a la segona ronda per la regla del valor doble dels gols en camp contrari.

## Segona ronda

| Equip 1 | Global | Equip 2 | Anada | Tornada |
| Juventus | 6-2 | Grasshopper | 2-0 | 4-2 |
| Sparta Praga | 2-1 | Lyngby | 0-0 | 2-1 |
| Bordeaux | 2-1 | Dinamo Bucarest | 1-0 | 1-1 |
| Levski-Spartak | 3-3¹ | Dniprò Dnipropetrovsk | 3-1 | 0-2 |
| Dynamo Berlin | 4-5 | Austria Viena | 3-3 | 1-2 |
| Liverpool | 3-2 | Benfica | 3-1 | 0-1 |
| IFK Göteborg | 2-2² | Beveren | 1-0 | 1-2 |
| Panathinaikos | 5-4 | Linfield | 2-1 | 3-3 |
¹ Dniprò Dnipropetrovsk passà a quarts de final per la regla del valor doble dels gols en camp contrari.
² IFK Göteborg passà a quarts de final per la regla del valor doble dels gols en camp contrari.

## Quarts de final

| Equip 1 | Global | Equip 2 | Anada | Tornada |
| Juventus | 3-1 | Sparta Praga | 3-0 | 0-1 |
| Bordeaux | 2-2¹ | Dniprò Dnipropetrovsk | 1-1 | 1-1 |
| Austria Viena | 2-5 | Liverpool | 1-1 | 1-4 |
| IFK Göteborg | 2-3 | Panathinaikos | 0-1 | 2-2 |
¹ Bordeaux passà a semifinals en guanyar als penals.

## Semifinals

| Equip 1 | Global | Equip 2 | Anada | Tornada |
| Juventus | 3-2 | Bordeaux | 3-0 | 0-2 |
| Liverpool | 5-0 | Panathinaikos | 4-0 | 1-0 |

## Final

| Juventus | 1-0 | Liverpool |
| Michel Platini 56' (pen.) | | |
* Guanyador de la Copa d'Europa 1984-85
* Juventus Primer títol

## Enllaços externs

* Temporada 1984-85 a la web de la UEFA
* RSSSF
# Maredudd ab Owain

Maredudd ap Owain (938 – 999) va ser un rei de Powys que visqué al segle x.
Maredudd era net de Hywel Dda i fill d'Owain ap Hywel Dda, rei de Deheubarth. Quan Owain va ser massa gran per conduir les tropes en batalla, el substituí Maredudd, que al 986 va capturar Gwynedd a Cadwallon ab Ieuaf. En morir Owain dos anys més tard, Maredudd heretà també Deheubarth. En aquest moment, controlaria tot Gal·les, tret de Gwent i Morgannwg.
Està documentat que assaltà establiments Mercians en les fronteres de Radnor, i també d'haver pagat un penic de rescat per alguns dels seus súbdits que havien estat segrestats en ràzzies vikingues. Els atacs danesos foren un problema recurrent durant el regnat de Maredudd. En l'any 987, Godfrey Haroldson va fer una incursió a l'Illa de Mona (Anglesey), matant-ne un miler i agafant-ne dos mil més com a captius. Maredudd va morir en l'any 999, i els annalistes el retrataren com "el més famós dels britons". El tron de Gwynedd tornà a passar a la línia d'Idwal Foel en la persona de Cynan ap Hywel.

## Bibliografia

* John Edward Lloyd A history of Wales: from the earliest times to the Edwardian conquest London: Longmans, Green & Co, 1911

## Notes

* ↑ Data de naixement no segura, extreta de dcyale.com

## Enllaços externs

* Resum biogràfic (gal·lès)(anglès)
# Hartford (Maine)

Hartford és una població dels Estats Units a l'estat de Maine (EUA). Segons el cens del 2000 tenia 963 habitants.

## Demografia

Segons el cens del 2000, Hartford tenia 963 habitants, 364 habitatges, i 270 famílies. La densitat de població era de 8,5 habitants/km².
Dels 364 habitatges en un 37,4% hi vivien nens de menys de 18 anys, en un 64,6% hi vivien parelles casades, en un 6% dones solteres, i en un 25,8% no eren unitats familiars. En el 20,3% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,08.
Per edats la població es repartia de la següent manera: un 28,1% tenia menys de 18 anys, un 4,3% entre 18 i 24, un 31,3% entre 25 i 44, un 24% de 45 a 60 i un 12,4% 65 anys o més.
L'edat mediana era de 39 anys. Per cada 100 dones de 18 o més anys hi havia 112,9 homes.
La renda mediana per habitatge era de 36.488 $ i la renda mediana per família de 41.000 $. Els homes tenien una renda mediana de 35.865 $ mentre que les dones 23.750 $. La renda per capita de la població era de 16.326 $. Entorn del 9,1% de les famílies i el 12,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hartford». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Hartford». American Fact Finder. Oficina del Cens dels Estats Units, 12-01-2010.
# Campionat d'Europa de futbol sala de la UEFS femení

El Campionat d'Europa de futsal de la UEFS femení (oficialment en anglès, Futsal Women's European Championship) és una competició esportiva de seleccions europeus de futbol sala. És organitzada per la Unió Europea de Futsal (UEFS) i se celebrà per primer cop el 2001.

## Historial

* En negreta = Selecció campiona
* (prò.) = Pròrroga
* (pen.) = Penals
| Edició | Any | Final | Final | Final | Medalla de bronze | Medalla de bronze | Medalla de bronze | Seu | refs. |
| Edició | Any | Campió | Res. | Subcampió | 3r lloc | Res. | 4t lloc | Seu | refs. |
| I Detalls | 2001 | Rússia | lligueta | Belarús | Ucraïna | lligueta | Itàlia | Rússia | |
| II Detalls | 2004 | Rússia | 2–0 | Catalunya | Ucraïna | | Bèlgica | Rússia | |
| III Detalls | 2007 | República Txeca | lligueta | Rússia | Eslovàquia | lligueta | Ucraïna | República Txeca | |
| IV Detalls | 2009 | Rússia | | | República Txeca | 1–0 | Catalunya | Polònia | |
| V Detalls | 2011 | República Txeca | lligueta | Rússia | Catalunya | lligueta | França | República Txeca | |
| VI Detalls | 2015 | Rússia | lligueta | República Txeca | Catalunya | lligueta | Països Baixos | Catalunya | |
| VII Detalls | 2017 | Rússia | lligueta | Bèlgica | Noruega | lligueta | Catalunya | Catalunya | |
| VIII Detalls | 2023 | Catalunya | 4–2 | Bèlgica | França | | Mònaco | Catalunya | |

### Títols per selecció

* Rússia: 3
* República Txeca: 2

## Medaller

| | Campiones | Finalistes | Tercer lloc | Quart lloc |
| Rússia | 3 (2001, 2004, 2009) | 2 (2007, 2011) | — | — |
| República Txeca | 2 (2007, 2011) | — | 1 (2009) | — |
| Catalunya | — | 1 (2004) | 2 (2009, 2011) | — |
| Belarús | — | 1 (2001) | — | — |
| Ucraïna | — | — | 2 (2001, 2004) | 1 (2007) |
| Eslovàquia | — | — | 1 (2007) | — |
| Itàlia | — | — | — | 1 (2001) |
| Bèlgica | — | — | — | 1 (2004) |
| Polònia | — | — | — | 1 (2009) |
| França | — | — | — | 1 (2011) |

## Referències

* ↑ «La selecció catalana, quarta en l'europeu femení de Polònia». El 9 Esportiu p. 27, 13-12-2009. [Consulta: 22 febrer 2024].
* ↑ «La selecció femenina, bronze en l'europeu». El 9 Esportiu, 11-12-2011. [Consulta: 22 febrer 2024].
* ↑ «La selecció catalana femenina, campiona d'Europa de futbol sala». Esport3, 12-11-2023. [Consulta: 22 febrer 2024].

## Enllaços externs

* Unió Europea de Futsal
# Pompeiòpolis (Paflagònia)

Pompeiòpolis (llatí Pompeiopolis) fou una ciutat de Paflagònia a la riba sud de l'Amnias, afluent de l'Halis. Se suposa fundada per Gneu Pompeu el gran. Segons els Itineraris era a uns 40 km de Sinope, propera a la moderna Taşköprü (província de Kastamonu, Turquia), on s'han trobat restes d'una antiga ciutat.
Fou seu episcopal.
# Jefferson (Maine)

Jefferson és una població dels Estats Units a l'estat de Maine (EUA). Segons el cens del 2000 tenia 2.388 habitants.

## Demografia

Segons el cens del 2000, Jefferson tenia 2.388 habitants, 945 habitatges, i 687 famílies. La densitat de població era de 17,5 habitants/km².
Dels 945 habitatges en un 31,7% hi vivien nens de menys de 18 anys, en un 62,4% hi vivien parelles casades, en un 6,3% dones solteres, i en un 27,2% no eren unitats familiars. En el 21,2% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,6% tenia menys de 18 anys, un 5,5% entre 18 i 24, un 28,7% entre 25 i 44, un 26,3% de 45 a 60 i un 14,9% 65 anys o més.
L'edat mediana era de 40 anys. Per cada 100 dones de 18 o més anys hi havia 98,6 homes.
La renda mediana per habitatge era de 42.311 $ i la renda mediana per família de 45.694 $. Els homes tenien una renda mediana de 30.865 $ mentre que les dones 25.430 $. La renda per capita de la població era de 20.298 $. Entorn del 7,3% de les famílies i el 12,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jefferson». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Jefferson». American Fact Finder. Oficina del Cens dels Estats Units, 12-01-2010.
# Wembley Stadium (1923)

El Wembley Stadium era un estadi multiús, però principalment utilitzat per a la pràctica del futbol, situat al barri del mateix nom a Londres, capital d'Anglaterra. Va ser l'estadi més famós de la Gran Bretanya i un dels més coneguts de tot el món.

## Història

Va ser inaugurat el 1923 en ocasió de l'exposició imperial britànica que havia de realitzar-se l'any següent, de fet el seu nom original era "Estadi Imperial" (en anglès: Empire Stadium).
Era "la Catedral del futbol" segons Pelé, i per ella hi van desfilar grans figures del futbol mundial. A més, van succeir-hi jugades que van marcar la història del futbol, com el polèmic gol anglès a la final de la Copa del Món 1966 i la famosa parada coneguda com l'"escorpí", executada pel porter colombià René Higuita en un partit amistós davant Anglaterra.
No obstant això, l'estadi va ser enderrocat el 2000 amb la finalitat de construir en el mateix lloc el Nou Wembley, un estadi ultramodern multiús amb capacitat per a 90.000 persones que pogués hostatjar els Jocs Olímpics de Londres del 2012.

## Esdeveniments

El 1948, va ser la seu principal dels Jocs Olímpics de Londres. S'hi van celebrar les proves d'atletisme, les semifinals i les finals d'hoquei i de futbol, el Premi de les Nacions d'equitació i una demostració de lacrosse.
El 1966 va ser una de les seus de la Copa del Món i l'escenari de la final, on Anglaterra es va proclamar campiona davant d'Alemanya. Així mateix, s'hi van disputar 5 finals de la Copa d'Europa: 1963, 1968, 1971, 1978 i 1992, quan el FC Barcelona es va proclamar per primera vegada campió d'Europa en superar a la UC Sampdoria amb un gol de Ronald Koeman. També va ser una de les seus de l'Eurocopa 1996 i l'escenari de la final. A més, era l'estadi on es disputaven habitualment els partits de la selecció anglesa i les finals de les competicions futbolístiques angleses.
A més, és la seu permanent de la final de la Copa Challenge de rugbi a 13 des del 1929. D'aquest esport, també ha estat la seu de diversos partits internacionals, com ara la final de la Copa del Món de Rugby League de 1995 entre Austràlia i Anglaterra, guanyada pels aussies.

## Referències

* ↑ «The History Of Rugby League». Rugby League Information. napit.co.uk. [Consulta: 2 gener 2014].
# Talent

El talent (en grec antic τάλαντον) era una unitat de massa grega que en el tipus estàndard de l'Àtica i dels Ptolemeus mesurava 27,47 kg. Juli Pòl·lux diu que el talent àtic de plata era equivalent a 60 mines (plural minai), com que cada mina equivalia a 100 dracmes, eren 60 mines, i a 36.000 òbols, uns 25'86 quilos de plata, i s'usava com a unitat monetària.
El valor del talent depenia de l'època considerada, de l'indret geogràfic i de la matèria a pesar.
Homer fa menció del talent a la Ilíada. En aquella època hi tenia un valor força petit, ja que es considerava que equivalia a un dàric, entre 8,25 i 8,46 grams d'or. Al seu torn, el poeta Filemó el Vell diu que un talent equivalia a tres estàters d'or, uns 26 grams.
Com altres països, Grècia feia servir diferents talents per mesurar diverses classes de béns. A Babilònia hi havia un talent per a l'or, un per la plata i un altre pels objectes diversos a mesurar. A Atenes era diferent el talent d'ús comercial del talent monetari, en una relació aproximada de 3 a 2, i fins i tot n'existien d'especials per a mercaderies pesades: es coneix un talent específic per la fusta (ξυλικὸν τάλαντον), usat a Alexandria.

## Referències

* ↑ Cesare Cantú. Historia universal: Documentos: cronología, geografía, arqueología. Imprenta y Librería de Gaspar, 1877, p. 649–.
* ↑ The theological works: containing his porta Mosis and English commentaries on Hosea, Joel, Micah and Malachi : With life and writings of the author by Leonard Twells, 1740, p. 743–.
* ↑ Liddell, Scott, Jones, Greek Lexicon, s.v. τάλαντον.
* ↑ Homer, The Iliad, Hom. Il. 23.750–1.
* ↑ Ridgeway, William (1892). The Origin of Metallic Currency and Weight Standards, Cambridge, p. 264.
* ↑ Smith, William (ed.). «Talentum». A Dictionary of Greek and Roman Antiquities (1890). [Consulta: 6-XII-2020].
Viccionari
# Lamoine

Lamoine és una població dels Estats Units a l'estat de Maine (EUA). Segons el cens del 2000 tenia 1.495 habitants.

## Demografia

Segons el cens del 2000, Lamoine tenia 1.495 habitants, 605 habitatges, i 434 famílies. La densitat de població era de 32,3 habitants/km².
Dels 605 habitatges en un 31,2% hi vivien nens de menys de 18 anys, en un 61,2% hi vivien parelles casades, en un 6,8% dones solteres, i en un 28,1% no eren unitats familiars. En el 21,2% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,86.
Per edats la població es repartia de la següent manera: un 23,7% tenia menys de 18 anys, un 5% entre 18 i 24, un 28,9% entre 25 i 44, un 28% de 45 a 60 i un 14,4% 65 anys o més.
L'edat mediana era de 41 anys. Per cada 100 dones de 18 o més anys hi havia 93,4 homes.
La renda mediana per habitatge era de 39.783 $ i la renda mediana per família de 45.050 $. Els homes tenien una renda mediana de 28.365 $ mentre que les dones 22.300 $. La renda per capita de la població era de 19.712 $. Entorn del 5,3% de les famílies i el 8,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lamoine». American Fact Finder. Oficina del Cens dels Estats Units, 12-01-2010. Arxivat de l'original el 14 de febrer 2020. [Consulta: 7 d’agost 2010].
* ↑ «Geographic Comparison Table- Lamoine». American Fact Finder. Oficina del Cens dels Estats Units, 12-01-2010.
# Campionat d'Europa de persecució individual masculí

El Campionat d'Europa de persecució individual masculina és el campionat d'Europa de Persecució individual organitzat anualment per la UEC. Es porten disputant des del 2014 dins els Campionats d'Europa de ciclisme en pista.

## Medaller

* En negreta = Ciclista campió
* (1) = Nombre de campionats
| Edició | Any | Medalla d'or | Medalla d'argent | Medalla de bronze | Seu |
| V | 2014 | Andrew Tennant | Aleksandr Ievtuixenko | Kersten Thiele | Guadalupe |
| VI | 2015 | Stefan Küng | Domenic Weinstein | Dion Beukeboom | Grenchen |
| VII | 2016 | Corentin Ermenault | Filippo Ganna | Dion Beukeboom | Saint-Quentin-en-Yvelines |
| VIII | 2017 | Filippo Ganna | Ivo Oliveira | Domenic Weinstein | Berlín |
| IX | 2018 | Domenic Weinstein | Ivo Oliveira | Claudio Imhof | Glasgow |
| X | 2019 | Corentin Ermenault (2) | Domenic Weinstein | Felix Groß | Apeldoorn |
| XI | 2020 | Ivo Oliveira | Jonathan Milan | Lev Gonov | Plòvdiv |
| XII | 2021 | Jonathan Milan | Lev Gonov | Claudio Imhof | Grenchen |
| XIII | 2022 | Nicolas Heinrich | Davide Plebani | Manlio Moro | Múnic |
| XIV | 2023 | Jonathan Milan (2) | Daniel Bigham | Tobias Buck-Gramcko | Grenchen |
| XV | 2024 | Daniel Bigham | Charlie Tanfield | Rasmus Pedersen | Apeldoorn |

## Vegeu també

* Campionat del món de persecució individual masculina

## Enllaços externs

* Web de l'UEC Arxivat 2016-10-24 a Wayback Machine.
* Palmarès a cyclebase.nl
# Lee (Maine)

Lee és una població dels Estats Units a l'estat de Maine (EUA). Segons el cens del 2000 tenia 845 habitants.

## Demografia

Segons el cens del 2000, Lee tenia 845 habitants, 298 habitatges, i 247 famílies. La densitat de població era de 8,5 habitants/km².
Dels 298 habitatges en un 39,3% hi vivien nens de menys de 18 anys, en un 73,5% hi vivien parelles casades, en un 6,4% dones solteres, i en un 16,8% no eren unitats familiars. En el 12,8% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,03.
Per edats la població es repartia de la següent manera: un 27,9% tenia menys de 18 anys, un 5,2% entre 18 i 24, un 32,3% entre 25 i 44, un 20% de 45 a 60 i un 14,6% 65 anys o més.
L'edat mediana era de 38 anys. Per cada 100 dones de 18 o més anys hi havia 102,3 homes.
La renda mediana per habitatge era de 34.519 $ i la renda mediana per família de 35.813 $. Els homes tenien una renda mediana de 33.214 $ mentre que les dones 23.462 $. La renda per capita de la població era de 16.857 $. Entorn del 8,8% de les famílies i el 12,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lee». American Fact Finder. Oficina del Cens dels Estats Units, 12-01-2010. Arxivat de l'original el 14 de febrer 2020. [Consulta: 7 d’agost 2010].
* ↑ «Geographic Comparison Table- Lee». American Fact Finder. Oficina del Cens dels Estats Units, 12-01-2010.
Viccionari